





LIETUVOS RESPUBLIKOS ENERGETIKOS MINISTRAS

ĮSAKYMAS 
DĖL ENERGETIKOS MINISTRO 2017 M. BIRŽELIO 28 D. ĮSAKYMO NR. 1-170 „DĖL ATSINAUJINANČIŲ ENERGIJOS IŠTEKLIŲ DALIES, PALYGINTI SU BENDRUOJU GALUTINIU ENERGIJOS SUVARTOJIMU, APSKAIČIAVIMO METODIKOS PATVIRTINIMO“ PAKEITIMO

2023 m. rugpjūčio 16 d. Nr. 1-266
Vilnius


P a k e i č i u Atsinaujinančių energijos išteklių dalies, palyginti su bendruoju galutiniu energijos suvartojimu, apskaičiavimo metodiką, patvirtintą Lietuvos Respublikos energetikos ministro 2017 m. birželio 28 d. įsakymu Nr. 1-170 „Dėl Atsinaujinančių energijos išteklių dalies, palyginti su bendruoju galutiniu energijos suvartojimu, apskaičiavimo metodikos patvirtinimo“, ir 19 punktą išdėstau taip:
„. Visi biodegalai, įskaitant biodegalus, pagamintus iš Metodikos 17 ir 18 punktuose nurodytų žaliavų, turi atitikti Atsinaujinančių išteklių energetikos įstatymo 38 straipsnyje nustatytus tvarumo ir išmetamųjų šiltnamio efektą sukeliančių dujų kiekio sumažėjimo kriterijus. Išmetamųjų šiltnamio efektą sukeliančių dujų, susidarančių dėl nebiologinių skystųjų ir (ar) dujinių degalų iš atsinaujinančių energijos išteklių naudojimo, sumažėjimas turi siekti ne mažiau kaip 70 procentų.“ 

